
Predgovor. 


Ova knjižica poznate naše pjesnikinje netreba 
« e, no ipak držim, da je potrebno da je popratim sa njekoliko 
r„ec. Knjiga je napisana takovom lakoćom stila, sa toliko vedrine 

' Z™' ^ U " M ° " e,t0 ko/ ‘ U d ™°- * ona t nema 

ragih pretenzija, nego da nas zabavlja. Zato držim, da je potrebno, 

a se s vješlaćke strane naročito istakne, kako je tendencija te 
kntige ozbiljna. U njoj će svatko, tko se zanima za dječja njegu 
a to sa u prvom reda naše majke, naći sve. što je potrebno, da 
o tom predmeta znadu. Sve upute odgovaraju današnjem stanja 
naše nauke, samo je forma, ti dražesni stihovi, neobična. 

Mi želimo i nadamo se, da će nam se želja ubrzo ispuniti, 
te ce ti dobri savjeti na lakim pjesničkim krilima naći put u naj¬ 
šire slojeve, da se njime služe kod odgoja najvećeg našeg blaga 
— naše djece. 


Đr. 2. ŠVARC 

šef gradskog dječjeg ambulatorija 
i kr. dri . dispanzera u Zagrebu. 


U Zagrebu , mjeseca augusta 1924. 

Zašto ova knjiga? 


\l j Došlo takvo doba — pa se svatko jada, 
Svaki od nas mrmlja — ljuti se i strada. 
Ipak jedna čista — radost nama osta, 
Samo jedna radost — al je srcu dosta. 

Ova radost vi ste, — mila djeco naša, 

Vaše sjajne oči — jedra lišća vaša! 
Andjelići naši — mišeki vi mali! 

. Što vas majka voli — kada biste znali! — 
Ipak mladoj majci — nješto radost kvari: 
Ona naime nezna — mnoge važne stvari. 
Nezna uprav ništa — djetetu što treba. 
Kano da je sinoć — pala š njime s neba. 
Zato, knjigo lahka, — skokni u dva skoka 
Mladoj majci reci — s nekoliko sroka 
Što i kako treba — još da s čedom radi, 
Osim što ga mazi — miluje i gladi. 



K ^Dječji krevetac 

A sve drugo je svejedno 
Zato baš i nije vriedno 
Odveć si razbijat glavu 
Da pronadješ postelj pravu. 
Koljevčica, kola, zibka, 
Bambusa ii' vrbe šibka — 



Svaki čisti krevet prudi 
Pa se čedo riedko budi. 

Samo skidaj one kože 
Ako krevet njom oblože, 

U njoj čedo se zapari 
Pa mu mir i sanak kvari. 

Ako pako, Bože mili, 

Diete kadšto i zacvili, 

Nemoj odma brže bolje 
Da ga voziš gore, dolje — 

Ako ovo radit kaniš, 

Bolje da se kola maniš. 

Čista pljeva, mirisava slama 
To je nekoč dosta bilo nama, 
Da se dječja zibica ispuni — 

A1 dakako: sve to sobu truni. 
Sad je davno prošlo ono doba, 







Pa nam treba sasvim druga roba, 

Zato uzmi što sad nude: strunu, 

Južnu travu, ii hoblinje, vunu — 

I još iglu kupi, majko mlada, 

Slamnjačicu čedu šivaj sada. 

Nek je ravna, nepremehka, gladka, 
Da počinu mala uda sladka — 

Samo ravne slamnjačice skrbe, 

Da se ledja djetetu ne grbe 
Zato čedu perine ne davaj 

— Ako voliš ti na njojzi spavaj — 

A1 mališa ona odveć grije, 

Bit će mekan, a to dobro nije. 

Još pod glavu jastuk treba, vele, 

— Premda djeca jastuk i ne žele — 

A1 ti uzmi, kad već biti mora, 

Tanki jastuk, pa ga metni zgora. 

Zatim prostri gumu preko toga, 

Jerbo djeca moče do zla boga, 

I prikopčaj gumu s gornje strane, 

Da se ona nikuda ne gane. 

Zatim prostri onu stvarcu bielu 
Što zamata našu sreću cielu — 



Pelenico! barjak dječjih dana, 

Zar bez tebe ima sretnog stana?! 
Još pokrivač lagašni pripravi, 
Kad je toplo samo njega stavi, 

A kad budne nešto jača zima, 
Nek jastučak preko nogu ima. 

U sobi i na svježem zraku 

Zračit sobu to je nužno, 

Bilo vrieme liepo, ružno — 

A tim više kada sine 
Toplo sunce sa visine. 

Tad raskrili okno širom 
Nek djetence leži s mirom — 
Koja slika divna, zdrava: 
Sunce čedo obasjava! — 




Blizu čeda nemoj dati 
Rubje gladit, kuhai, prati, 
Jer se sve to dimi, puši, 

Pa djetence para guši. 

Niti gdje se objed kuha, 

Gdje prekipi često juha, 

Pa se dim i zadah vije, 

Tuj za diete mjesto nije. 
Nego stavi zibku tamo 
Gdje je diete mirno, samo — 
Tuj sred čiste, zračne sobe, 
Zavjesice digni obe. 



Znam ja, ti si dobra bila 
Zavjese si vezla, šila, 

A1 će ipak biti bolje: 

Skini ih sa zibke dolje 
Svježi zrak nek diete diše 
Makar uz to malo kiše. 

Nadalje ti moram reći: 
Bježi s djetetom od peći, 
Nemoj toga sirotana 
Držat tako umotana 
Pokraj peći koja šija, 
Kano da ga pečeš s ti ja! 



A kad jednog liepog dana 
Dodje ura očekana, 

Da na šetnju podješ s čedom, 
Tada nemoj proći redom 

Prasne ulice po gradu, 
Da posjetiš tetku Nadu. 
Nego traži šetnju pravu: 



Stabla, krošnje, cvieće, travu, 
Riečju: traži park ii' bašću, 

Pa ćeš motrit kojom slašću, 
Čedo tvoje, radost tvoja, 

Širi mlada pluća svoja: 

Bujat će ko cviet medj cviećem, 
Mladi jelen pod drvećem! 

Ipak treba pazit jako, 

Jerbo nije vrieme svako 
Podesno za šetnju djeci — 
Zato motri, pa tad reci: 
»Danas je doduše zima«, 

»A1 pokrivač diete ima« 

»Dok je vrieme jasno, suho« 
»Štitit će ga toplo ruho« 
»Krov ću dignut od kolica«, 
»Bit će ko u gnjezdu ptica«. 
»Pa ću danas šetat poći« 
»Može sutra magla doći«. 

— A kad sutra magla, vlaga, 
Neidi nikud, majko draga — 
Jer kad dodju vlažni dani 
Nije djeci mjesto vani. 



odjećica 


Diete svoje toplo drži 
A1 ne tako da se prži, 

Jer će se razhladit lako 
Ako ga zamataš jako. 

Tkaninu za čedo svoje 
Biraj zračnu, stalne boje — 
Biela bolja je dakako, 

Jer podnosi pranje svako. 

I još nešto: mudar nije 
Tko u gumu diete vije, 

Od tog lahko se izjede, 

Eto noćju kriča, biede! 

A odielo tako kroji 
Prostrano da na njem stoji — 
Čedo nek bez truda, muke, 
Može kretat noge, ruke. 
Povoji ga samo stežu, 

Jer se preko prsa vežu, 

Dolje s njima! oni tište, 

Dječja grud slobodu ište! 



Gle iz prošlog »zlatnog« doba 
Sputana dva mala roba! 

Mislilo se: povoj mora 
Čuvat led ja malog stvora. 

A1 tko mudro s čedom kreće, 

Ledja mu povriedit neće — 

Diete, to je snaga mlada, 

Samo kad ju sputaš, strada! 

Još je običaj bez duše 
Kad se djeci uši buše! 

Zar neslutiš, majko tašta, 

Da bi moglo biti svašta? 

Što će biti ako rana 
Bude čime otrovana? 

Pa jel' naušnica vriedna 
Da se gubi noć ijedna? 

Svega toga — hvala Bogu — više neima sada 
Danas dječjoj odjećici — samo ovo spada: 

Biela, tanka košuljica — majičica preko, 
Pelenka još i flanela — a sve liepo, meko. 

A kad čedo ponaraste — kad već puža, stoji, 
Gaćice tad prikopčane — uz haljetak kroji. 
Možeš mu i haljinicu — vrhu tog obući, 
Prva njegva haljinica! — svečanost u kući! 
A po noći daj dakako — robicu mu drugu, 
Daj mu noćnu košuljicu — prostranu i dugu. 

Rublje nek je sasvim suho — nek u sobi stoji, 
Tko ga osim toga grije — taj se odveć boji. 
Pelenku kad diete smoči — odma ju isperi, 

U sapunu žuljaj, kuhaj — poso svoj ne mjeri. 
Pelenka tek presušena — djetetu ne godi, 

A ti pitaš: »zašto plače? — tko će da pogodi?« 
I pred svaki obrok zavij — djetence u čisto, 

Pa da bude još i češće — bit će dobro isto. 

Nevaljanac nožicama — rado se kobaca 
Za dva časa deset puta — svoj pokrivač baca. 
Ovo majke motrile su — pa se onda sjete 
Vrećicu da neku zgodnu — sašiju za diete. 

Suknjica je to za pravo — zdola sašivena, 
Širok pojas oko pasa — pruja vrh ramena. 







Ako ti se pako neće — takvu vreću siti, 

Ti za zibku poplun sveži — pa će dobro biti. 
Kapice u sobi pako — nemoj čedu davat, 

Jer u kapi može starac — a ne diete spavat. 
Samo kada se na šetnji — hladan vjetrić javi, 
II kad sunce odveć žeže — tada kapu stavi. 



Bojiš li se, da iz zibke — nemirnjak ne pane, 

Ti ga s takve dvije spone — veži na dvie strane. 

Došli smo do čarapica! — Znaš li što to znači, 
Kad se prva čarapica — djetetu navlači? 

Pola sata ju navlačiš — jerbo napast mala, 

Grči stopu, koči palce — za njeg je to šala! 
Pola sata muke, dok se — čarapa navuče, 
Okreneš se, u taj časak — on ju opet svuče! 
Podvezice zato treba — čarapu da vežu, 

A1 okrugle oko noge — odveć žile stežu. 
Podvezice na haljetak — kopčaj s obih strana, 
A1 se pita: dal’ iznutra — ili pak izvana? 
Izpružene noge čeda — ako »0« pokažu, 

Tad i z v a n a podvezice — same se nalažu. 
«X« kad dječje noge tvore — tad ti razum kaže, 
Podvezice da i z n u t r a — za taj slučaj važe. 



Eto gledaj ovu sliku — koja stoji zgora 
Pa ćeš odma vidit zašto — tako biti mora. 

Suknjicu i gaće nemoj — vezat vrpcom, trakom — 
Nestegneš li, tad ne drži — stegneš: škodi svakom. 
Zato kopčaj uz haljetak — rublje svome čedu, 

Tad ramena teret nose — pa je sve u redu. 



< Kupelj 

Svako jutro majka diete — kupa i odjeva, 
Odavno je uvela to — pramajka nam Eva. 

Zato i ti kupaj čedo — dok je malo, dnevno, 

A i posije, kad poraste — valja kupat revno. 

A1 toplinu vode nemoj — nikad laktom mjerit, 

To doduše strina radi — al ćeš se uvjerit, 

Da se samo toplomjerom — voda mjeri pravo — 
(ui- Dvaestosam Reaumura — djetetu je zdravo. 

Nemoj malog golišana — da u vodu staviš, 

Prije nego li za kupelj — liepo sve pripraviš: 
Sapun, krpe dvije male — plahtu da se briše, —* 
Dok ti posije sve to nadješ — on u vodi kiše. 



Kad ga kupaš, neka voda — trupić mu pokriva, 
Pazi vodu da ne liže — mala napast živa! 
Spužvom ga još nemoj prati — krpe služe bolje: 
Jednom krpom ga umivaj — drugom peri dolje. 
Naknadno se lišće jošte — na čas hladno mije, 

I ne smeta ako ovo — malom pravo nije. 

Usta nemoj prat iznutra — to se sad ne radi, 

Al iz nosa i iz uha — vatom sve izvadi. 

Nokte reži sasvim kratko — kose gladi, redi, 
Protiv ružnih tjemenica — mazat uljem vriedi, 
Tjemenice tad omeknu — pa ih skidaš lako, 
Ipak i to valja radit — oprezno, polako. 

A1 ostavljat tjemenice — navika je ružna, 
Neznam zašto čedu ova — nagrda je nužna? 
Pod njom osip razvija se — koža se izjeda, — 
Čista, liepa, mirisava — nek je glava čeda! 

Kada pak iz vode — djetence izvadiš, 

Tada treba hitro — š njim da dalje radiš. 

Tari malog miša — plahtom ii' flanelom, 

Krv da bolje kola — okupanim tielom. 

Nabore sve točno — izbriši pod vratom, 

I na nozi, ruci, — a tad finom vatom 
Praška svuda stavi — ali malo samo, 

Da se ne sabere — sloj od praška tamo. 














Zračna i sunčana kupelj 

Jošte jedna kupelj čedu godi, 
Kupelj prava ali ne u vodi — 
Sunčana i zračna kupelj to je, 

Njoj za rana uči diete svoje. 

Lahko ćeš ju upriličit ljeti, 

Svaki dan ćeš postepeno smjeti 
Da u vrtu ii' u zračnoj sobi, 

Dulje, kraće (prema njegvoj dobi) 



Čedo golo metneš na sunašce — 
Koja radost gledat nevinašce: 
Nožicama kopka, razbaciva, 
Vrišti, cikti, guče i uživa! 

Ipak oprez pri svem tomu treba, 
Jerbo često sjaji sunce s neba, 
Ali uz to hladan vjetrić brije — 
Takav dan za zračnu kupelj nije. 
I kad sunce odveć žarko pali, 

Ne može ga podnjet stvorak mali, 




Glavicu mu tada čim zakloni, 
Predugoga sunčanja se kloni. 
Prava mjera biti će za tebe: 

Nek se zrači, ali nek ne zebe — 

A na suncu dulje nek ne stoji, 
Kad već jednom počne da se znoji. 

U opće nek pravilo te vodi: 

Što je odveć, ono uviek škodi. 

Kad je diete malo veće 
Ono lasno se okreće 
S desnoga na lievi bok. 

A1 bi valjda jadno, malo, 

Sva si ledja izležalo, 

Dok dočeka ovaj rok. 

Ti pomozi njemu zato, 

I premještaj češće zlato, 

S desne na lijevu stran. 



On dakako za čas mali, 
Opet se na ledja svali — 
A1 to nije uzaman. 

Mudrac mali, čedo tvoje, 
Vježba time sile svoje, 
Sile tiela mladjanog 

Namjeri se toj pridruži, 
Potrbuške kadkad pruži 
Maloga junaka svog. 

Gledaj! to mu krivo nije, 
Diže glavu pa se smije, 
Ponosno mu lišće sja! 



Mišice si krijepi tako, 
Kriepi ledja, udo svako — 
Trebat će mu, on to zna! 

Ali nemoj, mlada mamo, 
Silit ga da sjedi samo, 

Jer bi moglo biti zlo! 




ovako se drži dijete ovako ne valja 


Grbavo kad diete biva, 
Nije uviek narav kriva, 
Često majka skrivi to. 

Jer ga sili prije reda, 

I da hoda i da sjeda — 
Neznani zašto žuri s tim? 



Žurbe neima: čedo leži, 
Razvija se i ne teži 
Da se prave čuda š njim! 



Kad mu dodje vrieme pravo 
Hodati će diete zdravo, 
Netreba mu nauk tvoj! 

Za sad misli? »Neka! neka! 
»Još me dosta trke čeka« 
»Po okrugloj zemlji toj«! 

Igračke 

Odveć rano hoće mati 

Čedu svom da vrieme krati — 

Igračke mu skupe nosi 

Dok ih diete još ne prosi. 

Igračka se sinku daje 

Kad mu oči nad njom sjaje, 

Dadneš li ju prije reda 

On ko »božji volek« gleda — 

Niti shvaća, nit mu hasni 

Dar Tvoj skupi i prekrasni. 


ovo 


ovo su 

A kad pravo doba svane 
Pa se diete igrat stane, 

Tad igračke biraj tako 
Da se mogu oprat lako, 

Jer na zemlju za čas tili 
Sve pobaca sinak mili! 

A Ti onda stoput beri, 
Stoput briši, čisti, peri — 
(Jer sa zemlje brižna mati 
Nesm-je svome čedu dati 
Opet onaj predmet isti 
Dok ga pomno neočisti!:) 
Zato igračka se veže 
Vrpcom što do tla ne seže, 
Ali tako da se diete 
U te vrpce ne zaplete. 

Eto i toj brizi lieka, 

A1 već nova na te čeka: 
Čedo poče hodat samo, 
Neznaš š njime kud ni kamo, 
Svud se penje, svuda pada, 
Strepiš da ti ne nastrada! 

U prašini i na podu 
Znaš da bolest vreba zgodu: 
Uzročnici svake vrste 
Kaljaju tvom čedu prste, 

Pa se, nedaj dobri Bože, 
Škrlet, griža uvuć može! 
Zato, gledji, obor mali 
Djetetu su izdjelali, 





























Čisto platno razapeto 
Cieli pod pokriva eto. 

Tuj ga stavi, nek se kreće, 
Nek se igra, puža, šeće, 

Nek se bani u tom domu, 

Mali knez u dvoru svomu! 

I u »stalku« djeca stoje — 

A1 ti nemoj čedo svoje 
Stavljati na ovu muku, 

Nit mu nemoj ispod ruku 
Vezat pojas, da ga vodiš — 
Tim ga stežeš, pa mu škodiš. 
Stoličicu dječju pako 
Kupi njemu svakojako; 



Gladka, biela, čvrsta, čedna, 
Ponajviše bit će vriedna! 
»Lonac« u njoj neka nije 
Ko što metali su prije; 

Sjedi 1* diete viek na loncu 
Škodit će mu to na koncu, 
Crievo bi se spustit znalo, 
Stradalo bi jadno malo! 














Hrana 


Još se diete i ne rodi 
A1 već narav brigu vodi, 

Da ga na tom svietu bielom 
Prikladnim dočeka jelom. 

Širom svieta narav tako 
Brine se za mlado svako, 

Vodi skrb nad Tvojim čedom 
I nad svakom zv jerkom redom. 
Ali harna zv'jerka znade 
Primit što joj narav dade, 

Pa kad mladi zec se rodi 
Mati k dojki ga ne vodi — 

Nit pomišlja, nit dvoumi 
Da ga dade kakvoj kumi, 

Koja će ga trpat hranom, 
Lošom, štetnom, uprljanom! 
Zečica si dužnost shvaća, 
Majčinog se posla laća: 

Svoje diete k sebi prima, 

Zna da za njeg mlieka ima! 

A ti majko mila, mlada, 
Poslušaj moj savjet sada: 

Uči i Ti od tog zeca, 





Kako li se ljube djeca, 

A ne slušaj majke mlade 
Koje naopako rade. 

»Neimaru mlieka« jedna veli, 
Jerbo dojit i ne želi; 

»Oslabit ću« druga kuka, 

Ko dojenje da je muka, 
»Nervozna sam« treća stenje, 
»Strašan poso, to dojenje«« 

Oj kolika pustoš zieva, 

Iz tih razgovora, 

Gdje je diete sazriet moglo 
Mlieka biti mora! 

Ako pako mlieka ima 
Ne može bit štete, 

Ni za čedo, ni za majku 
Koja doji diete! 

Pitat će Te koja baka, 

Zašto diete dojiš, 

Kad ga možeš kravljim mliekom 
Bolje da ugojiš. — 

Ti joj reci: »kravlje mlieko 
Telčiću će prudit — , 

Što je telčić, a što diete 
Bog to zna prosudit«. 

Koliko li djece strada 
Od tog kravljeg mlieka, 

Što im daju, a bez nužde, 

Prvih dana vieka. 

Probava je dječja nježna, 

Kravlje mlieko gusto, 

Jedno diete ga podnosi, 

Pet di gine uz to. 

Crievni katar, posljedica 
Naopake hrane, 

Redom kosi sitnu djecu 
U te prve dane. 



Zato malog svog angjelka 
Stisni k svojoj grudi, 

Ti si život njemu dala, 

Ti i spas mu budi. 

Već unapred za dojenje 
Pripravljaj se revno, 

Hladnom vodom, suncem, zrakom, 
Kriepi prsa dnevno. 

Bradavice odveć male 
Oprezno izteži, 

Oko prsa ništa tiesnog 
Ne kopčaj, ne veži. 

Za trudnoće grud se širi, 

Nek joj ništ ne smeta, 

Zato vrieme ti se kani 
Tvrdoga korzeta. 

Ima li pak štogod važnog 
Što dojenje prieči, 

Lječnik će Ti savjet dati 
Kako da se lieči. 

Pamti dobro: Svaka, uprav svaka majka 
Diete može dojit, 

Zato nesm’je niti jedna 
O tome podvojit, 

Hoće li tu dužnost svetu 
Sama da obavi, 

II će radost svoga žića 
Da na kocku stavi. 

Još je važno: Dojenje se s Tvojim zdravljem 
Vrlo usko veže, 

Dojenjem se maternica 
Mnogo brže steže. — 

To je pako mladoj majci 
Prvi uvjet zdravlja: 

Maternica čvrsta, jedra, 

Snagu Ti obnavlja. 

Sin se rodi! Ko sunašce 
Granulo je Tebi, 

Pa zar takvu radost svoju 
Mazila Ti nebi? 

Ali gledji! treba mazu 
Odma redu učit, 

Jer će Tebe, a i sebe, 
Odviše izmučit. 


Djetetu se sisa daje 
Pet do šest put dnevno — 
Isprva će češće tražit, 
Vikat, plakat gnjevno. 

A1 ćeš vidjet, mudrac mali 
Za nekolko dana, 

Točno će upamtit sate, 
Kad se daje hrana. 


Ako daješ 
6 obroka dnevno, 
tada ovako: 
u 6 sati 
u 9 sati 
u 12 sati 
u 3 sata 
u 6 sati 
u 9 sati 


A na prsa kad ga uzmeš 
Pazi svaki puta, 

Da ne sisa nego deset — 
Dvadeset minuta. 

Ako jošte dulje čedu 
Sisati se daje, 

Sisa lieno, ko da za to 
Haje i nehaje. 

I još lahko mogu prsa 
Raniti se time, 

Pa ćeš trpit ljute muke 
Kadgod prsa prime. 


Ako daješ 
5 obroka dnevno, 
tada ovako: 
u 6 sati 
u 10 sati 
u 2 sata 
u l !*6 sati 
u 9 sati 


Noćju netreba 
da sisa! 


A u noći nikako mu 
Sisati ne davaj, 

Diete noćju spavat mora, 
I ti, majko, spavaj! 
Želudcu je dječjem nužan 
Odmor preko noći, 
Mladoj majci pako sanak 
Još će bolje doći. 


Noćju netreba 
da sisa! 

Savjeti mladoj majci 

Mliečna žliezda mlieko pravi, 
Ovo svaki zna, 

A1 da mlieka uvick bude 
Uvjeta su dva’- 

I) . Dobru hranu treba majka, 

Zdrav i dobar tek, 

II) . Diete nek do zadnje kapi 

Sve izsisa viek. 

Ostaje 1’ u prsih mlieka 
Tim se gubi već, 

A ti nesmiješ mlieko gubit 
Ti ga moraš steć! 

Zato rukom Ti izdoji 
Preostatak taj, 

A1 polako ovo radi, 

Čuvat prsa znaj! 

I kad dojiš prsa tari — 

Ako radiš to, 

Lakše čedo će izsisat 
Ima li još što. 

Tim će uviek mliečna žliezda 
Nov nastupat rad, 

K obroku će drugom živo 
Strujit mlieko tad. 

A što smije majka jesti? 

Sad ćeš pitat me — 

A ja Tebi odgovaram: 

Neka jede sve! 

Da bi koje zdravo jelo 
Moglo doniet zla, 

Davno već oborena je 
Predrasuda ta. 

Zedju pako nek Ti gase 
Zdrava pića sva — 

Vodu, mlieko, sok od voća, 
Savjetujem ja. 

Znaj i to: tko odveć jede 
Može biti tust, 

A1 da mlijeko od tog biva 
Razgovor je pust. 

— Sto da radi — pitaš —mlada mati 
Ako li joj »vrieme« se povrati? 
»Neka čedo liepo dalje doji, 
Posljedica neka se ne boji!« 

— A kad krsta kod dojenja bole? 
»Za taj slučaj mlade majke vole 
Leći ravno, pa počinut tako 
Podloživši glavu sasvim lako«. 

— Ako pako, dok još dojiš diete 
Od trudnoće znaci se osjete, 

Tada dojit prestani dakako, 

A1 bez žurbe, smireno, polako — 
Tako nećeš dojenčetu škodit, 

Nit mališu koji će se rodit. 

Prihrana. 

Malom sinku sisa prija 
Glad i žedj mu taži, 

Šest mjeseci drugu hranu 
Diete i ne traži. 

A kad šest mjeseci prodje 
Varivo mu vari: 




Dobro kuhaj, malo soli, 

Pa kroz sito tari, 

Začina se u to dječje 
Variva ne meće, 

Djetetu će začin trebat 
Kada bude veće. 

Zasad ovo prvo jelo 
Lahko biti mora, 

Pa u podne daj ga čedu, 

Kad je ručku hora. 

Jer će u to vrieme lakše 
Jelo da probavi. 

Nedaj mnogo — naknadno ga 
Sisom još zabavi. 
Postepeno količine 
Mogu biti veće 
Tako da za ručak sisu 
Ni zahtjevat neće. 



Zatim griz i rižu kuhaj, 
Jabuku mu peci, 

Pa i nju kroz sito tari, 
Jer to prija djeci. 
»Stolica« će bit šarena 
Kada počne jesti, 
Varivo ćeš u njoj poznat, 
4 A1 se nedaj smesti: 
Probavljene te su tvari 
Pa ga dalje hrani, 

Jer će skoro doći vrieme 
Da se sise kani. 

Odbijanje 


Gle u bieloj haljinici 
Sjedi sinak Tvoj, 

Nečemu se sladko smije 
Diže prstić svoj! 

Oblo lišće, sjajne oči, 

Debel kano puh, 

Vidi mu se, neima brige 
Za svakdanji kruh! 

Pogledaj ga, mlada majko, 

Pa uživaj sad! 

To je uspjeh Tvojeg mlieka, 

I Tvoj trud i rad! 

A1 se žuri da uživaš 
Mirni časak taj, 

Jer se varaš, ako misliš 
Da je poslu kraj! 

Baš naprotiv, sad će jedna 
Nova briga doć, 

Pa ćeš s malim debeljakom 
Opet gubit noć. 

Jer je blizu godinica dana 
Pa sad čedu druga treba hrana. 
Ako dosad odbila ga nisi, 

Sad će morat »zbogom« kazat sisi! 
A1 u kući boji se već svatko, 

Da to neće ići tako glatko! 

Pa i zbilja — bit će krike, jada, 
Odbiješ li čedo iznenada — 
Polagano zato odbij diete, 

Pa će proć bez vike i bez štete. 

Ti se neboj: sad je došla hora 
Kravljim mliekom hraniti se mora, 


Samo nedaj odma mlieka čista, 

Jer bi moglo biti jada trista! 

Sluz od zobi kuhaj isprvice, 

Njojzi dodaj mlieka dvie tri žlice, 
Postepeno zatim sve to veći 
Dio mlieka k zobnoj sluzi meći. 

Kolko mlieka dnevno treba njemu 
»Pola litre treba mu u svemu, 
Četvrt litre sluzi dodaj tomu, 

Eto prave mjere čedu Tvomu«. — 
Ako diete već i griskat znade 
Krušca malo neka mu se dade, — 
S pekmezom će bit dakako sladje, 
Pa će mazo griskat mnogo radje, 

A za objed varivo nek jede: 
Grašak, špinat, jednako mu vriede 
Ko i mrkva i zelenje svako 
Što kroz sito protare se lako. 

U večer mu kašu možeš davat, 

A1 ne odveć — nebi mogo spavat. 
K obroku ćeš ovom osim toga 
Dati malo voća kuhanoga. — 

Prsa i bočica. 

Biva kadgod pa Ti liečnik 
Svjetovati znade, 

Da se čedu pokraj prsa 
Bočica još dade. 

Ali tada, majko brižna, 

Valja mudro radit; 

Kravlje mlieko nesmiješ mu 
Odveć jako sladit — 

Sisaljku na boci pako 
Ti probuši tako, 

Da se mlieko iz nje sisa 
Oteško, polako — 

Bude li iz boce mlieko 
Teklo mu bez truda, 


Neće prsa čedo primat — 
— Pri tom neima čuda! — 
Jer on nezna da mu kaplja 
Materina mlieka, 

Više vriedi nego žlica 
Najskupljega lieka. 

Zato skrbi da Ti čedo 
Prsa rado prima, 

Dok u njima ma i jedna 
Kaplja mlieka ima. 

U tu svrhu bočicu mu 
Nemoj punit jako, 

Pa će radje prsa sisat, 
Mlieko dozvat tako. 


Umjetno odhranjivanje. 

Kad se zdravo čedo rodi — makar čije bilo, 

Priroda će podjednako — dočekat ga milo. 

Svoje sile ponajbolje — malom gostu šalje: 

Suncem, zrakom i toplinom — razvija ga dalje. 

Š njim se spaja, svoju snagu — š njegvom snagom plete. 
Pa jer ona k zdravlju teži — zato štiti diete. 

Uz tu pomoć nejač mala — mnogom zlu odoli, 

Pa nad čedom kada zdvajaš — nek te to sokoli. 

Zlo je kad se diete rodi — pa se desi tako, 

Da ga bocom odhranjivat — moraš svakojako. 

Punim pravom »umjetno« se — to hranjenje zove, 
Jerbo veće umjetnosti — neima ti od ove! 

Dat ćeš bocu odveć često — ii pre gustu, punu — 

Pa će ovo da u crievu — izazove bunu. 

Trajni crievni katar pako — slabi svako diete, 
Takvom čedu bljedobolja — i rahitis priete. 

Kadkad opet takvo čedo — odveć tusto bude, 

To je bolest, koja ima — posljedice hude. 

Umjetnom je hranom teško — djetetu ugodit, 

Bez iskustva majka mlada — ne će to pogodit. 
Najbolje će zato biti — liečnik da odredi, 

Koja smjesa, koja mjera — za tvog sinka vriedi. 
Jer su u tom djeca razna — pa što jednom godi, 
Ono drugom manje prija — ii mu pače škodi. 

Jedan dio dobra mlieka — a dva diela vode, 
Obično se djeci daje — odma kad se rode. 
Postepeno zatim mlieka — meći svo to više, 

A1 koliko, kako brzo — liečnik nek prepiše. 
Zdravom čedu ne će škodit — nakon mjesec dana, 
Pola vode, pola mlieka — dobro prokuhana. 
Mjesto vode, možeš tada — mješat sluz od zobi, 
Pola mlieka, pola sluzi — prija ovoj dobi. 

Čisto mlieko daj kad čedu — devet je mjeseci, 

Ali često i tad s vodom — bolje prija djeci. 

A1 ti pitaš: valjda ima — stalna mjera neka? 

Želiš znat' koliko treba — na dan čedu mlieka? 

Djetetu od mjesec i pol — treba pola litre, 

Pa kad majke više daju — odviše su hitre! 

Ciela litra mlieka dnevno — istom treba djeci, 
Kad u zdravlju dočekaju — pet do šest mjeseci. 
Preko litre mlieka pako — nikad se ne daje, 

Od suviška diete strada — pa se majka kaje. — 

Jer je ova hrana teža — zato uviek gledji, 

Obroke da rasporediš — da su malo redji. 

Pet put na dan podaj samo — bočicu svom čedu — 
Hranjenče se jošte strože — treba učit redu. — 

Kad je veće, tada k ručku — varivom ga hrani, 
Nastoj da se sve polako — bočice okani. 

Evo savjete ti ove — dadoh na ravnanje, 

Ali nemoj da se uzdaš — u to svoje znanje. 

Samo liečnik može točne — naputke ti dati, 
Njegov savjet u toj stvari — treba brižna mati. 






Mlieko neka tri minute vrije! 
Mlieko nikad odkrito da nije! 
Mlieko nesmje bit u toploj sobi! 
Mlieku treba dodat sluz od zobi! 
Mlieku treba šećer dodat isto! 
Mliečno sudje nek je pomno čisto! 



SLUZ OD ZOBI \-Z SATA KUHATI 
2-3 ŽLICE NA LITRU VODE 

Želiš li da čedo bude zdravo 
Ti mu davaj samo mlieko pravo - 
Pogubne su sve konzerve mlieka, 
Iza njih te teška briga čeka. 
»Dječje brašno« trgovci ti nude, 
Ali majka oprezna nek bude! 

Lječnik će ti znati svjetovati, 

Jeli dobro »dječje brašno« dati. 

Još se kani svakog sladkog mita: 
Čokolade, »keksa« i biskvita — 

A još više, brižna majko, pazi, 

Da bonbona ne daje se mazi! 

Alkohola ni spomenut neću, 

Jer ti dobro znadeš na svu sreću, 
Da on Ijudem prerani grob ruje, 
Djecu pako hametice truje. 


Bočica i sisaljka. 

Bočica ti mora 
Gladka biti, 
Inače se neda 
Izčistiti. 

Kad ju pereš uzmi 
Vruće vode, 

Pa rastopi u njoj 
Malo sode. 





Četka će ti trebat 
Poslu ovom, 

A1 se moraš služit 
Četkom novom. 
Zatim hladnom vodom 
Sve isperi, 

Pa se o čistoći 
Još uvjeri. 

Sisaljka nek bude 
Jednostavna, 

Jer je prošlo vrieme 
Već odavna, 

Kad na ciev je vuklo 
Diete malo, 

Nekoć bilo sad se 
Spominjalo! 

Čep i ciev i kolut, 

Mili Bože, 

Očistiti nitko 
To nemože! 

Sisaljka je zato 
Glatka sada, 

Očistiš ju za čas 
I bez jada. 

Sisaljku ćeš bušit 
Iglom vrućom, 



Isprat vodom čistom 
I kipućom. 






A jedanput dnevno 
Osim toga, 

Sisaljku iskuhaj 
Čeda svoga. 

Boca s mliekom čuva se u hladu, 
Pa kad hoće čedu da je dadu, 
Tad u toploj vodi prije 
Treba da se boca grije, 

Samo ne, 

Odviše! 


Vruća hrana škodi tvome sinu, 
Zato traži pravu joj toplinu, 
Osvjedoči se o tome, 
Pritisnuvši k oku svome 
Bočicu 
grijanu! 

Ako majka slučajno ugleda, 

Da sisaljku njezinoga čeda, 



Bilo tko u usta meće, 

Ona to dozvolit neće, 

Jer je to 
škodljivo! 

Promisli da opasnih bacila 
U ustima ima ciela sila, 
Sisaljkom ćeš ih prenieti 
Š njima pako bolest prieti, 
Čedu tvom 
milenom. 


Kad se čedu boca daje 
Pazi kako nagnuta je, 

Nit premalo, nit prejako 
Slika će pokazat kako! 



Diete kadkad manje pije, 

A1 kad svrši dobro nije, 

Da ostatak uz njeg bude, 

II da mu ga opet nude. 

Majka brižna nikad neda, 

Da u zibki pokraj čeda 
Leži boca izsisana, 
Nečišćena, neoprana. 

Uzmi bocu, bit će bolje, 

Pa sisaljku skini dolje, 

Jer ostatak koj se kvari 
Inficira ove stvari. 

Sve poperi četkom, sodom, 
Tada pokrij hladnom vodom 
Boca vodom pokrivena 
Najbolje je zaštićena. 





Njegovanje djeteta. 

Mir. — Čistoća. — Redovitost u svemu. 

Kano zvrk se zemlja naša 
Oko osi kreće, 

Sve se bojim, to se jednom 
Dobro svršit neće. 

Tuj se vrti, tamo juri, 

To je strašna muka, 

A na njojzi isto tako 
Vika, trka, buka! 

Hajde, majko, čedo svoje 
Čuvaj bar za sada, 

Da od ove huke, buke, 

Prerano ne strada! 

Reći ču ti, bez sve šale, 

Istina je prava, 

Da se mirom, samo mirom, 

Goje djeca zdrava. 

Čedo koje ima mira 
Brže se razvija, 

Nemoj mislit da mu ljubav 
Pretjerana prija. 

Nemoj da ga nosiš — nemoj da mu pjevaš, 
Nemoj da ga noćju — sto put preodjevaš. 
Nemoj da ga zibaš — time mozag pati, 
Diete biva tupo — žalostna mu mati! 
Nemoj da mu nosiš — baš igračke one, 
Koje pište, cvile — bubnjaju i zvone. 

Pitaš me: »a što ću — kada plakat stane?« 
Ponajprije moraš — poznat svoje lane. 
Često plač tvog čeda — ništa baš ne znači, 
Već on prosto plače — da si pluća zrači. 


To je kako vidiš — lični njegov poso, 

Pusti nek razvija — pluća mali goso! 

Kadkad opet plače — jer na mokrom leži, 
Drugi puta opet — jer za sisomTeži. 
Ponajviše pako — plače čedo malo, 

Jer se sladke hrane — odveć nasisalo: 
Napinju se crieva — a želudčić tišti, 

Zar je onda čudo — ako diete vrišti? 

Kako vidiš mnogo — vrsti plača ima, 

Ali majke nude — jednu pomoć svima: 

Dižu čedo svoje — pa ga nose, nose, 

Dok im kaplje znoja — čelo ne orose! 

A pri svemu tomu — jedna stvar je jasna: 
Da tuj od nošenja — ne može bit hasna. 

Sada ću ti o tom — jedan primjer dati: 
Recimo da tebe — zubobolja pati, 

Stenješ, jaučeš, cviliš — misliš s uma saći, 
Nemožeš od bola — nigdje mjesta naći. 

Pa na svu tu muku — još te gorja čeka: 
Dotrča od nekud — ljudeskara neka, 

Pa te šćepa, diže — pa te ziba, ljulja, 

Trčeći po sobi — kud je ponajdulja. 

Reci, bi li tebi — lakše bilo na to? 

Bi 1’ mu rekla: »m5re. — baš ti hvala za to!« 
Eto tako neće — ozdravit ni diete 
Od toga što snjime — amo tamo lete! 

Nego kad je bolno — treba da se lieči, 

A ne da se trkom — ozdravljenje prieči. 

Ako je pak zdravo — mati nek pogodi 
Zašto čedo plače — što će da mu godi? 
Možda je na mokrom — metni ga na suho 
Ako mu je hladno — daj mu toplo ruho — 
Ako li je gladno — tad mu hranu nosi, 

Samo nek se obrok — s obrokom ne kosi. 

A1 Ti možda diete — nosiš samo tako, 

Jer se Tebi samoj — ovo svidja jako? 

Brzo će ta radost — biti muka za te, 

Hodati ćeš s njime — mnoge duge sate! 


Tvrdoglavac mali — kadkad dugo plače 
Daješ mu što treba — a on viče jače, 
Ručicama lama — gnjevi se i ljuti, — 

Ali kad ga digneš — isti čas zašuti. 

U tome slučaju — budi čvrste volje, 
Nevaljanca malog — opet spusti dolje! 
Neka diete rano — istinu dokuči: 

Da se plačem nikad — ništa ne poluči. 



Majke su već davno — izmislile »dudu«. 
Samo da im djeca — tiha, mirna budu. 
»Nevina je duda« — al se majka vara, 
Jerbo »duda« čedu — ustašca umara: 
Izmorena usta — to je posve jasno, 

Neće više hranu — sisat tako slasno. 
Osim toga »duda« — sluznicu rastvara, 
Te na nebcu čeda — neke prište stvara. 
Kad na sisi diete — bolno stenje, vrišti, 
Pogledji mu usta — nisu 1’ možda prišti. 



/ 


Opasna je vrlo — dječja bolest ova, 

Bit će zato nužna — pomoć liečnikova. 

Postepeno razum — dječji se razvija,^ 

Pa u njemu prva — spoznaja već klija. 

U to doba treba — jošte više mira, 

Pusti neka diete — dojmove si bira. 

Sve što vidi bit će — za njeg čudo novo, 
Ima dosta posla — dok dokuči ovo. 

Cieli sviet je za njeg — slika čudna, bajna, 
Pa zar ne bi bila — lahkoumnost krajna 
Da teretiš i ti — ovaj mozag mladi 
Koji i bez toga — neumorno radi! 

Nemoj dakle čedo — učit sve i svašta, 

Jer se time muči — njegva mlada mašta. 
Kada dodju znanci, — kumovi i tete, 

Ne dovodi pred njih — svoje malo diete, 
Da pokaže mudrost — da im pravi čuda, 
Da se prenemaže — kano mala luda. 

Daj mu samo mira, — po sto puta mira, 
Neka nije žrtva — tvojeg taštog hira. 


v - 

Čistoća. 

Oj čistoćo, divna kćeri 
Majčice Evrope, 

Sinci njeni još ne slijede 
Dosta Tvoje stope! 

Koja korist što čistoća 
Tuj i tamo blista, 

Dok, usprkos »općih mjera«, 
Nije svuda ista. 

Kad u svakoj kolibici 
Bude njena vlada, 

Tad Evropa razcviljena 
Boljem nek se nada! 

Bolesti će tada svladat 
Što joj djecu more: 

Plućnu bolest, grižu, tifus, 

I još mnogo gore. 

Pa će tad u dječjem carstvu 
Manje jada biti, 

Jer čistoća povrh svega 
Djeci život štiti. 



Pazi da su uviek — čiste ruke tvoje, 

Kada njima diraš — malo čedo svoje. 
Nokte pako majka — neka kratko reže, 
Jer pod noktom često — uzročnici leže. 
Ako tkogod drugi — tvoje čedo prima, 
Zahtjevaj da ruke — pomno čiste ima. 

A cjelivat nikom — nedaj svoje diete, 

Ljute li se znanci nek te to ne smete! 

Pa ni sama nemoj — često ljubit sina, 

Tu će žrtvu podniet — ljubav materina! 
Kad se pako usta — djetetu cjeliva, 

Tad je to barbarstvo — i grjehota živa. 
Iznenada diete — hunjavica pati, 

— »Odkuda mu samo?« — pita brižna mati. 
A kad tamo jučer — neka ujna mila. 
Poljupcem mu dade — nekolko bacila! 


A kad tebe samu — kakav kašalj snadje, 
Tada diete svoje — i nediraj radje, — 
Moraš li ga dojit, — rupcem se poveži, 

Da od daha tvoga — zaštićeno leži! 


Čisti zrak u sobi, — čisti krevet, soba! 
Čista voda, kupelj, — čist pokrivač, roba! 
Diete nek se služi — samo svojom čašom! 
Samo svojom žlicom — podnipošto vašom! 
Posebni svoj rupčić — neka diete ima, 
Nedaj da taj rupčić — itko prlja, prima! 


/ 

Redovitost u svemu. 

Ko vojniku malom — odredi po satu, 
Hranu, san i kupelj — svome malom zlatu. 
Pa kad majka nadje — čedu stalnog reda, 
Neka ničim više — prekinut ga neda. 

Čedo moraš redu — učit dok je malo, 

Jer se posije nebi — ništa postić dalo. 
Nemoj da ga učiš — što te posije smeta, 
Jer se sve uvrieži — u ta mlada ljeta. 



• i 


Ako diete, dok je malo 
Sisa palac svoj, 



Treba odma na put stati 
Ružnoj mani toj. 

Posije se okanit neće, 
Radila ma što, 

A od toga hasne neima, 
To je pače zlo. 

Da se time palac tanča 
Ovo svaki zna, 



Čeljust pako vrlo često 
Tim se kvari sva. 

Pa bez reda onda rastu 
Zubići mu svi, 
Nagrdjeno bit će diete, 
Tužna bit ćeš ti! 


Znade se na nebcu čeda 
Od tog stvorit čir, 

Pa ćeš ti i tvoje diete 
Gubiti svoj mir. 

Pogledaj si, majko mlada, 
Dobro sliku tu, 

Da naučiš kako možeš 
Skršit manu tu. 

Jedno čedo »mufić« nosi, 
Drugom pako, gle, 



Ručica do lakta tvrdo 
Umotana je. 

Od ljepenke sašita je 
Napravica ta, 

Ruku tim se savit neda, 
Eto konac zla! 

Možeš vrećicu na ruku 
Svezat čedu svom — 
Riečju: treba da se boriš 
S ružnom manom tom. 


Jeli njeno čedo zdravo — ii je bolno pako, 
Ovo može svaka majka — da razsudi lako. 
Sravni ove slike dvie — one će ti kazat sve! 



Eto, gledaj ovo čedo 
Vitko, čvrsto, skladno 


Ovo pako odveć tusto 
Mekušno i jadno! 



Ovo čedo veselo je 
Kano lane mlado 


Ovo uviek plače, cmizdri, 
Nezna što bi rado! 






Glavica je ova zdrava 
Okrugla i čvrsta 

Ovo diete diše krepko 
Zdrava prsa ima 

Ovo diete lahko, gipko 
Mišicama kreće 

Ta su uda skladna, krasna, 
Ružičasta, biela, 

Ovom čedu uviek koža 
Gladka je i meka, 

Ovo diete malo jede, 

A1 mu zato prudi, 

Ovo diete razvija se 
Stalno i polako, 

S ovim čedom, čilim, zdravim, 
Majka brige neima, 

Ovo čedo goji majka 
Strogo i u redu, 

Ovom čedu neće trebat 
Liečnika ni lieka, 



Ovu nesmješ pritisnuti 
Vršikom od prsta! 

Ova grud je odveć tiesna, 
Jedva zraka prima. 

Ovo teški svoj trbušak 
Niti maknut neće! 

Ova pako iskrivljena, 
Odviše debela! 

Ovo diete osip muči 
Kojem neznaš lieka! 

Ovome se odveć često 
Sveg i svašta nudi! 

Ovo pako, naduveno, 
Deblja naglo jako. 

Ovome se kukavčetu 
Grudobolja sprema. 

Ovdje hrana naopaka 
Škodila je čedu. 

K liečniku sa ovim žuri 
Jer je nužda prieka! 

Stolica. 


»Stolica« je za djetence 
Vrlo važan čin, 

Zato pazi kakvu ima 
Stolicu tvoj sin! 


Prvih dana bit će ona 
Crna kano smola, 

Zatim mliečnim tragovima 
Mješana na pola. 

Posije pako mora biti 
Kano zlato žuta, 

Takva nek se nadje dnevno 
Jedan do dva puta, 

Bude li i malo češće 
Nemoj da se bojiš, 

Dokle godjer svoje diete 
Svojim mliekom dojiš. 

Isto tako bude 1' kadgod 
»Stolica« zelena, 

Nemoj da te odveć plaši 
Ova boja njena. 

Jer uz prsa probava će 
Riedko kada stradat, 
Samo ako majka znade 
Obrocima vladat. 

Isto tako ako kadgod 
Stolice i neima, 

Ne-treba da majka trči 
Pa da čaj mu sprema*) 


U opće za otvor nemoj 
Nikad davat lieika 
Podaj iklliistir, isamo mek ,je 
Lopta vtlo melka. 

A u klliis'tir sltavi isamo 
Titričinog čaijia, 

Sa (sapunom odveć peče 
Pa bi bilo va:ja! 


•Kod iklliistira irigator 
Može da ti isLuiži, 
Samo tvrdu ciev oid kosti 
Gumenom produži. 

Ako meznaš kalkvu cieviku 
Mislim reći time, 

Tad otidji ljekarniku 
Pa govori is njime. 




Stolica će moći čekat 
Jedno dva tri dana, 
Dok je samo Tvoje mlieko 
Tvome čedu hrana. 

A naprotiv kada čedo 
Bočicom se goji, 

Tada neka brižna majka 
Svega tog se boji. 

»Stolica« tad mora biti 
Točno svakog dana, 
Probavu inače kvari 
Čedu ova hrana. 

Osim toga kada diete 
Kravlje mlieko prima, 
Tada često vrlo teški, 
Tvrdi otvor ima. 

To je zlo, jer time crievo 
Dosta teško pati, 

Zato neka savjet pita 
U toj stvari mati. 

A1 dakako, proljev čedu 
Jošte više škodi, 

Budi pomna, pa o tome 
Točno brigu vodi: 

Stolica nek nije nikad 
Riedka ni zelena, 

U njoj neka se ne nadje 
Niti sluz ni pjena. 

Još je gorje nadje li se 
U njoj trag od krvi, 

Ovo teške boljetice 
Često znak je prvi. 

A kad otvor ima miris 
Odvratni i gnjili, 

Tada negdje su na djelu 
Razorni bacili. 


Proljevom u opće čedo 
Svoje sile gubi, 

Pa ne vjeruj kad ti kažu 
Da je to od zubi! 



Ti se čudiš što toliko 
Pišem o toj temi? 

Ne čudi se, nego dobro 
Ovaj listak spremi! 

Morat ćeš si o toj stvari 
Mnogo glavu trti, 

Jer se cieli uspjeh čeda 
Oko toga vrti. 

Diete tvoje to je jedan 
Mali parni stroj — 

Dok je kotlić zdrav i dobar 
Ništa se ne boj! 




( Kod Iječnika 

Tako liepo, skladno, blago, 
Njeguj svoje čedo drago — 
Medju cviećem na toj stazi 
Ima trnja — zato pazi: 
Razum tvoj i s r c e tvoje 
Neka složno sinka goje. 

Jer kad dodje bolest koja 
Neće hasnit ljubav tvoja — 
Duša tvoja mehka, plaha, 
Strepiti će sva od straha. 
Tada razum treba zvati, 
On će tebi savjet dati, 

Da u ove kobne sate 
Mora liečnik bit uza te. 

Njemu skladno i po redu 
Reci sve o svome čedu, 

Ako misliš tajit išta 
Bolje nemoj kazat ništa! 
Liečnik jasnu sliku mora 
Steć iz tvoga razgovora. 

Pa kad liečnik šta odredi 
Drž’ se njegve zapovjedi — 

Nedaj da u zboru tete 
Lieče tvoje jadno diete! 

Liečnik samo ondje vriedi 

Gdje se njegov propis sliecii. 

Zaglavak 

Hajde, hajde, knjigo mala, # 

Sretan tebi put, 

Dodješ li u biblioteku 
Stisni se u kut. 

Divot-pjesme i romani 
Tamo drže zbor, 

Ti ćeš medju njima biti 
Neki čudni stvor. 

Mlada žena neće marit 
Za tvoj sitni srok, 

Nju zanima Emil Zola 
Ili Paul de Kok! 

Nećeš doći ni pod staklo 
Ni u katalog, 

Stavit će te kud na ormar, 

Pa što dade Bog! 

A ti liepo, mirno leži 
Čekajući čas, 

Kad će u toj biblioteki 
Važiti tvoj glas. 

Mlada žena bit će majka, 

— Avaj Bože moj! 

Tko bi mogo da se nada 
Čudnoj zgodi toj! — 

Ali sad je eto tako, 

Pa je glavna stvar, 

Da bi svoje slatko diete 
Znala po vit bar! 

Pa kad vidiš mladu majku 
U tom strašnom zlu, 

Ti joj vikni sa ormara: 
»Evo ja sam tu!« 







